Lietuvos didžiųjų kunigaikščių rūmai

**Lietuvos didžiųjų kunigaikščių rūmai** – buvusi Vilniaus Žemutinės pilies komplekso dalis. Pastatas priklauso Vilniaus pilių kultūriniam rezervatui, jame įsikūręs Nacionalinis muziejus Lietuvos Didžiosios Kunigaikštystės valdovų rūmai.

2009 m. liepos 6 d. dar nebaigtuose rūmuose atidarytas muziejus. 2018 m. liepos 6 d. Lietuvos valstybės šimtmečio proga iškilmingai atidaryti visiškai atstatyti rūmai. Statybos atsiėjo per 100 mln. eurų. Prieš 200 metų nugriauti Vilniaus žemutinės pilies Valdovų rūmai atkurti iš 1987–2001 m. atkastų rūmų liekanų.

## Istorija

### Lietuvos didžiųjų kunigaikščių rūmai XV–XIX a. pr.
XV a. pab. – XVI a. pr. Lietuvos didysis kunigaikštis Aleksandras pagrindinę savo rezidenciją iš Aukštutinės pilies greičiausiai perkėlė į Žemutinę, čia pastatydamas vėlyvosios gotikos rūmus.

Vienas iš Žemutinės pilies rekonstrukcijos autorių – olandas Petras Nonhartas ()

XVI a. profesionalūs vietiniai, taip pat italų, lenkų bei kitų šalių architektai, kiti menininkai ir meistrai Valdovų rūmus pavertė į renesanso stiliaus rezidenciją, kuri vėliau įgijo ankstyvojo baroko bruožų. Rūmuose rezidavo Abiejų Tautų Respublikos valstybės valdovai.

XVI a. ir XVII a. vadinami rūmų „aukso laikais“. Vilnius tuo metu buvo svarbus Vidurio Rytų Europos centras, o Lietuvos Didžioji Kunigaikštystė ir Lenkijos Karalystė (ATR), kurią valdė Gediminaičių-Jogailaičių ir Vazų dinastijų monarchai – įtakinga šio regiono valstybė. Rūmuose vyko daugelis visai Europai svarbių istorinių įvykių. Buvo priimami užsienio šalių pasiuntiniai, vyko seimai, buvo prisiekiama Lietuvos didžiajam kunigaikščiui, pasirašomos tarptautinės sutartys, vykdomi teismai, redaguojamas Lietuvos Statutas, saugomas valstybės iždas ir archyvas. Čia buvo sukaupta viena turtingiausių Europoje bibliotekų, saugomos neeilinės šarvų bei medžioklės trofėjų kolekcijos, gobelenai, paveikslai, kitos brangenybės.

1655 m. rugpjūčio mėn. Rusijos kariuomenė užėmė Vilniaus miestą; Žemutinę ir Aukštutinę pilį. 1661 m., vaduojant Vilnių, per kelis mėnesius trukusią kovą Valdovų rūmai buvo smarkiai apgriauti ir išgrobstyti.

XVIII a. rūmuose apsigyveno neturtingi miestiečiai ir čia įsikūrė įvairios dirbtuvės. XVIII a. pab. buvo nuspręsta rūmus rekonstruoti ir juos pritaikyti reprezentacijai, bet žlugus ATR šie planai nebuvo įgyvendinti.

XIX a. pradžioje rūmų griuvėsiai buvo visiškai nugriauti. 1801 m. griaunant rūmus, pirklys Abraomas Šliosbergas gavo teisę pastatyti savo namus virš rytų korpuso naudojant šio korpuso mūrus. Šio namo viduje išliko dalis pirmojo aukšto rūmų sienų ir rūsiai.


Castles in Vilnius in by Braun Hogenberg (34065617).jpg|Rūmai 1581 m. miesto plane Brauno atlase
Vilenskija zamki. Віленскія замкі (1600).jpg|Rūmai miesto fone 1600 m., Tomašas Makovskis
Vilnia, Katedra. Вільня, Катэдра (T. Makoŭski, 1604).jpg|Rūmų fragmentas 1604 m., Tomašas Makovskis
Vilnia. Вільня (XVII).jpg|Vilniaus panorama XVII a. olandų dailininko graviūroje
Vilnia. Вільня (1684).jpg|Rūmų fragmentas 1684 m.
Vilnia, Dolny zamak. Вільня, Дольны замак (XVIII).jpg|Rūmai XVIII a.
Royal Palace of Vilnius in XVIIIc. Lithuania.jpg|Griuvantys rūmai XVIII a., Pranciškus Smuglevičius, 1785–1786 m.
Valdovų rūmai pietų.jpg|Pietinė rūmų pusė, Pranciškus Smuglevičius, 1785–1786 m.
Valdovų rūmai pietų2.jpg|Rūmai iš pietų pusės, Pranciškus Smuglevičius, 1785–1786 m.
Vilnia, Zamkavaja-Katedralny. Вільня, Замкавая-Катэдральны (P. Rossi, 1796).jpg|Rūmai 1796 m., Pjetras De Rosis
Vilnia, Dolny zamak. Вільня, Дольны замак (P. Rossi, 1797).jpg|Rūmai 1797 m., Pjetras De Rosis
Vilnia, Zamkavaja. Вільня, Замкавая (P. Rossi, 1796).jpg|Rūmai miesto fone XVIII a. pabaigoje, Pjetras De Rosis
XVIII century plan2 of Vilnius Castle Complex.jpg|Rūmai XVIII a. pabaigos miesto plane
Vilnia, Dolny zamak. Вільня, Дольны замак (K. Račynski, 1832).jpg|Karolio Račinskio litografija *Vilniaus Žemutinės pilies rūmai*, 1832 m.
Vilnia, Dolny zamak. Вільня, Дольны замак (M. Januševič, 1835).jpg|Rūmai XIX a., Marcelis Januškevičius
Ivan Trutnev - Upper castle ruins.jpg|Rūmų griuvėsiai apie 1865 m., Ivanas Trutnevas
Royal Palace of Lithuania in Vilnius.jpg|Napoleono Ordos rūmų vaizdas pagal Pjetrą De Rosį, apie 1872 m
Vilenskija zamki. Віленскія замкі (1890).jpg|Rūmai imaginaciniame 1890 m. piešinyje


### Šliosbergo namas ir rūmų atstatymas

1831 m. buvusių rūmų teritorijoje buvo įrengta Rusijos kariuomenės tvirtovė su grioviais ir pylimais, o A. Šliosbergo namas tapo kariuomenės štabu. 1840 m. pastatas įvardijamas kareivinėmis (). 1854 m. pastatas buvo rekonstruotas ir jame įsikūrė Vilniaus karinės apygardos Inžinerijos valdyba. XIX a. antroje pusėje tvirtovė panaikinta, o jos vietoje įrengtas parkas. XX a. pradžioje A. Šliosbergo namas buvo rekonstruotas eklektiniu stiliumi. XX a. pirmojoje pusėje pastatas buvo naudotas karinei administracijai.

1941 m. ir 1944–1987 m. pastate veikė Pionierių rūmai. 1964 m. tiesiant šilumos trasą į A. Šliosbergo namą buvo atrasti Lietuvos didžiųjų kunigaikščių rūmų rūsiai. 1976 m. namo rūsiuose atlikti pirmieji architektūriniai tyrimai. 1983 m. buvo pasiūlytas Lietuvos didžiųjų kunigaikščių rūmų Vilniaus Žemutinėje pilyje atkūrimo projektas, siekiant pritaikyti juos Nacionalinei dailės galerijai.

1987 m. nusprendus A. Šliosbergo name įkurti „Tautų draugystės muziejų“, buvo pradėti archeologiniai tyrimai, kurie buvo tęsiami iki 2009 m. Jų metu rasta apie 0,5 milijono unikalių radinių, kurie tapo rūmų atkūrimo pagrindu. 1988–2005 m. A. Šliosbergo name buvo įsikūręs Pilių tyrimo centras „Lietuvos pilys“. Atkuriant Valdovų rūmus, A. Šliosbergo namas buvo į juos įjungtas. Buvo paliktos dvi antro aukšto salės, dalis eksterjero, langų, frizų, detalių.

Idėją atstatyti Lietuvos valdovų rūmus 1988 m. pasiūlė Lietuvos kultūros fondas, jų atkūrimui lėšas rinko Valdovų rūmų paramos fondas. Vienas pagrindinių rūmų atkūrimo rėmėjų, lėšas skyręs per Valdovų rūmų paramos fondą – JAV lietuvis Juozas Kazickas.

2009 m. nebaigtuose rūmuose įkurtas Nacionalinis muziejus LDK Valdovų rūmai, įvyko LDK rūmų simbolinis atidarymas.

2013 m. liepos 6 d. atidarytas rūmų A korpusas, o 2018 m. liepos 6 d. – B korpusas.

## Rūmai ir jų atstatymas

Palace of the Grand Dukes in 2002.jpg|2002 m. sklypas
Lietuvos Valdovu rumu maketas. Royal Palace of Lithuania.model.jpg|2004 m. maketas
Valdovų rūmai statyba vidinis kiemas rūsiai 2006.jpg|2006 m. kiemo rūsių statyba
Lietuvos valdovu rumu atstatymas1 2006-08-08.jpg|2006 m. rytų ir šiaurės korpusai
Lietuvos valdovu rumu statyba, 2006-08-08.jpg|2006 m. pietų korpuso rytinė dalis
Lietuvos valdovu rumu sttayba3, 2006-08-04.jpg|2006 m. pietų korpuso vakarinė dalis
Valdovų rūmai statyba vidinis kiemas 2006.jpg|2006 m. kiemas
Valdovųrūmai.JPG|2009 m.
Wilno - Zamek Dolny.JPG|2010 m.
Valdovųrūmai2010 02 07Vilnius10.JPG|2010 m.
Royal Palace (8602431171).jpg|2012 m. įrengtas vertikalus saulės laikrodis
Royal Palace of Lithuania.Vilnius 2009.jpg|2013 m. atidarymas
Palace of the Grand Dukes of Lithuania (September 2, 2017) 2.jpg|2017 m.
Palace of the Grand Dukes of Lithuania 2019 2.jpg|2019 m. pietinis korpusas


## Šaltiniai

## Nuorodos
* Nacionalinis muziejus Lietuvos Didžiosios Kunigaikštystės valdovų rūmai
* Valdovų rūmų paramos fondas 
* Jaunieji piliečiai rūpinasi Valdovų rūmų projektu